1,14,156 को 4 महीनों से नहीं मिली पेंशन
बुजुर्गलोगों को पेंशन लेने के लिए किस प्रकार परेशान होना पड़ता है, यह शुक्रवार को जिला सामाजिक सुरक्षा के दफ्तर में देखने को मिला। जहां पर कई बुजुर्ग तो ऐसे मिले जिनको कई महीनों से पेंशन नहीं मिली तो कुछ ऐसे भी थे जो दफ्तरों में अपनी पेंशन का स्टेट्स जानने के लिए चक्कर काट रहे हैं।
जिले में 1,14,156 पेंशनरों को पिछले चार महीनों से पेंशन लेने के लिए भटकना पड़ रहा है। जिनका विभाग की तरफ 21 करोड़ 20 लाख 98 हजार 500 रुपए का बकाया है।
70 वर्षीय बुजुर्ग बलदेव सिंह ने बताया कि उसको अक्टूबर महीने से पेंशन नहीं मिली। अकेले गांवों के लोगों की 16 करोड़ 34 लाख 58 हजार रुपए पेंशन पेंडिंग है तो शहरी एरिया के 4 करोड़ 86 लाख 40 हजार 500 रुपए पेंशन के बकाया हैं।
मौड़ से पहुंची 70 वर्षीय बुजुर्ग नसीब कौर ने बताया कि पहले तो उसको हर महीने पेंशन मिलती थी। मगर अब पिछले एक साल जनवरी 2016 से उसकी पेंशन बंद कर दी गई। कई कई बार दफ्तरों के चक्कर काट चुकी है। पेंशन लगवाने के लिए वह कई लोगों को 500-500 रुपए भी दे चुकी है। लेकिन पेंशन अभी तक लगी नहीं और उसके पैसे भी बेकार हो गए। वहीं मौड़ से आने जाने में उसके काफी पैसे किराए में खर्च हो चुके हैं।
^अक्टूबर महीने की पेंशन पंचायतों के खातों में डाल दी गई है। जो नोटबंदी के कारण पेंशनधारकों को नहीं मिल पाई। नवंबर से जनवरी महीने की पेंशन की डिटेल खजाना दफ्तर के पास भेज दी गई है। जहां से बिल पास होने के बाद पैसे पंचायतों के खातों में डाल दिए जाएंगे। उनके द्वारा किसी भी पेंशनधारक की पेंशन को पेंडिंग नहीं रखा जाएगा। नवीनगढ़वाल, जिला सामाजिक सुरक्षा अफसर।
बुजुर्ग महिला नसीब कौर पेंशन मिलने के कारण दफ्तरों के चक्कर काट रही है।
परेशानी
hin_Deva hin_Deva hin_Deva hin_Deva hin_Deva hin_Deva hin_Deva kas_Deva